Diari Oficial de la Generalitat Valenciana


Sumari del DOGV 6878, del 08-10-2012 (2012/9151)

ORDE 61/2012, de 25 de setembre, de la Conselleria d'Educació, Formació i Ocupació, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Disseny i Producció de Calçat i Complements.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/09/25/61/dof/vci/html**

### Dades del document

Número de DOGV
:   6878

Data del DOGV
:   08-10-2012

Secció del DOGV
:   I. DISPOSICIONS GENERALS

Número del document
:   2012/9151


Data del document
:   25-09-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * ensenyament professional
    * legislació
    * planificació educativa
    * indústria del calçat
    * programa d'ensenyament
    * legislació escolar

ORDE 61/2012, de 25 de setembre, de la Conselleria d'Educació, Formació i Ocupació, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Disseny i Producció de Calçat i Complements. [2012/9151]  
ÍNDEX  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòduls professionals: Formació en centres de treball i Projecte de Disseny i Producció de Calçat i Complements  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres   
Article 9. Requisits dels centres per a impartir estes ensenyances  
  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Disposició addicional primera. Calendari d'implantació   
Disposició addicional segona. Incidència en les dotacions de gasto  
  
Disposició final primera. Habilitació reglamentària  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària setmanal dels mòduls professionals  
Annex III Professorat  
Annex IV Currículum mòduls professionals: Anglés Tècnic I- S II-S  
Annex V Espais mínims  
Annex VI Titulacions acadèmiques requerides per a la impartició dels mòduls professionals que formen el cicle formatiu en centres de titularitat privada, o d'administracions diferents de l'educativa  
  
  
PREÀMBUL  
  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és competència exclusiva de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposen l'article vint-i-set de la Constitució i les lleis orgàniques que, d'acord amb l'apartat primer del seu article 81, la despleguen.  
Una vegada aprovat i publicat en el Boletín Oficial del Estado el Reial Decret 689/2010, de 20 de maig, pel qual s'establix el títol de Tècnic Superior en Disseny i Producció de Calçat i Complements i se'n fixen les ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposen l'article 10.1 de la Llei Orgànica 5/2002, de 19 de juny, de les Qualificacions i de la Formació Professional; els articles 6.2 i 39.6 de la Llei Orgànica 2/2006, de 3 de maig, d'Educació, i el capítol I del Reial Decret 1147/2011, de 29 de juliol, pel qual s'establix l'ordenació de la Formació Professional del sistema educatiu i segons allò que s'ha fixat en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional; en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 8.2 i 8.3 del Reial Decret 1147/2011, de 29 de juliol, pel qual s'establix l'ordenació de la Formació Professional del sistema educatiu, és procedent, tenint en compte els aspectes definits en la normativa mencionada anteriorment, establir el currículum complet d'estes noves ensenyances de Formació Professional inicial vinculades al títol esmentat en l'àmbit d'esta comunitat autònoma, ampliant i contextualitzant els continguts dels mòduls professionals i respectant el perfil professional d'aquell.  
  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic en Prevenció de Riscos Laborals, nivell bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporar en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut del que s'ha exposat anteriorment, i segons allò que s'ha fixat en l'article 8.2 del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, vista la proposta de la Direcció General de Formació i Qualificació Professional de data 10 de setembre de 2012, amb un informe previ del Consell Valencià de la Formació Professional i conformement amb el Consell Jurídic Consultiu de la Comunitat Valenciana, en l'exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació,   
  
ORDENE  
  
Article 1. Objecte i àmbit d'aplicació  
1. La present orde té com a objecte establir el currículum del cicle formatiu de grau superior vinculat al títol de Tècnic Superior en Disseny i Producció de Calçat i Complements, tenint en compte les característiques socioproductives, laborals i educatives de la Comunitat Valenciana. A estos efectes, la identificació del títol, el perfil professional que expressen la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es definixen en el títol de Tècnic Superior en Disseny i Producció de Calçat i Complements, determinat en el Reial Decret 689/2010, de 20 de maig, pel qual s'establix l'esmentat títol i les seues ensenyances mínimes.  
  
2. El que disposa esta orde serà aplicable en els centres docents que desenrotllen les ensenyances del cicle formatiu de grau superior en Disseny i Producció de Calçat i Complements ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 689/2010, de 20 de maig.  
3. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
  
Article 4. Mòduls professionals: Formació en Centres de Treball i Projecte de Disseny i Producció de Calçat i Complements  
El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
El mòdul professional de Projecte de Disseny i Producció de Calçat i Complements consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en Centres de Treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.   
  
Article 5. Espais i equipament  
Els espais mínims que han de complir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.   
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de cercles tancats. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc., disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat   
1. Els aspectes referents a les especialitats del professorat amb atribució docent en els mòduls professionals del cicle formatiu en Disseny i Producció de Calçat i Complements indicats en el punt 2 de l'article 2 d'esta orde, segons el que disposa la normativa estatal de caràcter bàsic, són els establits actualment en l'annex III.A) del Reial Decret 689/2010, de 20 de maig, i en el l'annex III d'esta orde es determinen les especialitats i, si és el cas, els requisits de formació inicial del professorat amb atribució docent en els mòduls professionals d'Anglés Tècnic inclosos en l'article 7.  
2. A fi de garantir la qualitat d'estes ensenyances, el professorat dels centres docents que no pertanyen a l'Administració educativa, ubicats en l'àmbit territorial de la Comunitat Valenciana, per a poder impartir els mòduls professionals que articulen el cicle formatiu, hauran de posseir la corresponent titulació acadèmica que es concreta en l'annex VI d'esta orde, i, a més, caldrà que acredite la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
Article 7. Docència en anglés  
A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i compressió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals d'entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es realitze durant el segon curs. A més, el professorat que impartisca estos mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.   
  
2. Si no es complixen les condicions indicades anteriorment, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenrotllaran el currículum del cicle formatiu incloent un mòdul d'Anglés Tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'Anglés Tècnic es concreta en l'annex IV.  
  
Article 8. Autonomia dels centres   
Els centres educatius disposaran, de conformitat amb la normativa aplicable en cada cas, la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.   
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.   
La conselleria amb competències en estes ensenyances de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en estes ensenyances de Formació Professional sense que, en cap cas, s'imposen aportacions a l'alumnat ni exigències per a aquella.  
  
  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic Superior en Disseny i Producció de Calçat i Complements s'ajustaran al que establix la Llei Orgànica 2/2006, de 3 de maig, d'Educació, i les normes que la despleguen, i, en tot cas, hauran de complir els requisits que s'establixen en l'article 46 del Reial Decret 1147/2011, de 29 de juliol, a més del que establix el Reial Decret 689/2010, de 20 de maig i les normes que el despleguen.  
  
  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde caldrà ajustar-se a les normes que expressament dicte la conselleria amb competències en estes ensenyances de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en estes ensenyances de Formació Professional podrà realitzar ofertes formatives d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
DISPOSICIONS ADDICIONALS  
  
Primera. Calendari d'implantació   
La implantació del currículum objecte de regulació de la present orde tindrà lloc en el curs escolar 2011-2012 per a les ensenyances corresponents al primer curs, i el curs escolar 2012-2013 per a les del segon curs.  
  
Segona. Incidència en les dotacions de gasto  
La implementació i el posterior desplegament d'esta orde no podrà tindre incidència en la dotació de cap dels capítols de gasto assignats a la conselleria competent en estes ensenyances de Formació Professional, i en tot cas haurà de ser atesos amb els mitjans personals i materials de l'esmentada conselleria.  
  
DISPOSICIONS FINALS  
  
Primera. Habilitació reglamentària  
S'autoritza, en l'àmbit de les seues competències, els òrgans superiors i centres directius de la conselleria competent en matèria d'educació, a adoptar les mesures i dictar les instruccions necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana. No obstant això, els seus efectes es consideraran referits a partir de l'inici dels processos d'escolarització del curs 2011-12.  
  
València, 25 de setembre de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET  
  
  
  
ANNEX I  
  
Mòduls professionals  
  
Mòdul professional: Calçat i Tendències  
Codi: 0611  
Duració: 96 hores  
  
Continguts:  
Justificació i motivació de l'home per a calçar-se i usar articles de marroquineria:  
Factors influents en el ser humà per a cobrir-se els peus: necessitat, protecció i seguretat, estètica, posició social, transport i conservació d'objectes, diferenciació, identificació i pertinença a un grup.  
  
- Professions i oficis amb risc per a la integritat dels peus.  
- Significat social de tipus i models de calçat a través de la història.  
- Utilitats dels productes de marroquineria.  
- El calçat com a símbol d'un ofici o professió.  
  
Explicació de l'evolució del calçat i articles de marroquineria:  
  
- Calçat dels homes primitius. Tipus. Usos  
- El calçat i els articles de marroquineria en els grans imperis de l'antiguitat: Egipte, Grècia i Roma.  
- Importància de la forma i el color. Tipus. Materials.   
- Evolució del calçat i dels articles de marroquineria fins al segle X. Les confraries en els segles XXI.  
- Estructura, legislació i fins socials.  
- Calçat en els segles XII-XIII. Sabates de pic.  
- La sabata en el Renaixement. Les seues formes i materials components.  
- La sabata espanyola en el segle XVI.  
- La moda i aparició del tacó en el segle XVII.  
- La moda del calçat durant el barroc (llaços, grans sivelles, brodats, pedres precioses, entre altres).  
- La moda del calçat en el Rococó.   
- Articles de marroquineria en la història:  
- Articles de protecció corporal.  
- Moneders, sacs i sarrons d'ús quotidià i general. Característiques.  
- Corretjams, cinyells, baines i altres.  
- Articles de viatge.   
- La bossa de mà. Simbologia i estètica.  
- Fites històriques influents en l'evolució del calçat i dels articles de marroquineria fins a principis del segle XX:  
- Conflictes armats del segle XVIII i la importància de la bota.  
- La Revolució francesa i l'aparició de l'esperit de moda actual.  
  
- Conflictes armats del segle XX. Guerres mundials.  
- Altres prescriptors de moda. Els costums i usos regionals.  
  
Descripció de la indústria del calcer i la marroquineria al llarg de la història:  
- Els gremis. La seua aparició en el segle XI. Estructura, classificació i normes.  
- La professió de sabater. Requisits.  
- Les corporacions. Aparició.  
- Primeres màquines per a fixació de tacons i soles.  
- La fabricació industrial. Expansió per Europa i Amèrica.  
- Enriquiment de la indústria del calcer. Sabaters ataconadors.  
  
- Qualitat artesanal.  
- Tallers artesanals en els últims segles.  
- Aparició de la numeració del calçat.  
  
Elaboració d'esbossos de calçat i articles de marroquineria:  
- Motius i inspiració de dissenys. Influències socials, culturals i artístiques.  
- Aplicació de combinacions de colors. Estudi del color. Programes informàtics de colorimetria.  
- Esbossos de moda. Tipus. Realització.   
- Proporcions en la realització de figurins. Patronatge bàsic.  
- Aplicació de motius en diversos materials i textures.  
  
Identificació de tendències, modes i dissenys de calçat i marroquineria:  
- Tipus de calçat actuals. Característiques i propietats.  
- Articles de marroquineria. Usos i utilitats.  
- La bossa de mà. La seua importància en el vestir.  
- El calçat esportiu. Adaptacions als diversos esports.  
- Articles esportius de marroquineria. Característiques especials.  
  
- El calçat específic de seguretat. Les seues característiques i propietats segons el risc.  
- Articles de marroquineria de seguretat i protecció personal.  
- Evolució del disseny i tendències creatives.  
- Corrents socioculturals i professionals actuals.  
- Tendències de moda en la indumentària. Influència en el calçat i en els articles de marroquineria.  
- Fitxes i dossiers.  
- Identificació d'un estil. Tribus urbanes, moviments musicals, clubs i associacions específiques, entre d'altres.  
- Salons monogràfics.  
- Fires de la moda.  
- Desfilades en passarel·les de moda.  
- Revistes tècniques i de moda.  
  
  
Mòdul professional: Anàlisi de Dissenys en Tèxtil i Pell  
Codi: 0283  
Duració: 80 hores  
  
Continguts:  
Criteris per al disseny d'articles en tèxtil i pell, calçat i marroquineria:  
- Identificació dels factors socioculturals i conjunturals que subjauen en l'origen i desenrotllament dels distints estils. Sociologia de la moda.  
- Les funcions socials de les modes.  
- Els valors simbòlics de les modes i dels models culturals.  
  
- Efectes de les modes sobre la psicologia i el comportament dels individus.  
- Anàlisi de les fonts d'informació: fires nacionals i internacionals, hemeroteques, videoteques, Internet, buscadors d'informació, etc.  
  
- Elements que determinen el disseny. Màrqueting, valor de marca del producte (target).  
- Característiques funcionals, estètiques i tècniques.  
- Metodologia i anàlisi de tendències. La moda en el segle XX i la seua influència en les tendències actuals.  
  
Avaluació de la viabilitat d'articles:  
- La viabilitat tècnica: criteris i mètodes de valoració.  
- La viabilitat econòmica: criteris i mètodes de valoració.  
- La viabilitat comercial: criteris i mètodes de valoració.  
- Relació moda-qualitat-preu.   
  
Identificació de components d'articles en tèxtil i pell, calçat i marroquineria:  
- Representació gràfica aplicada al disseny d'articles.  
- Normativa d'ús i conservació.  
- Components dels articles. Complements.   
- Representació de la figura humana. Siluetes base. Morfologia i antropometria. Variacions de la configuració i diversitat de formes.  
- Interpretació de models. Identificació de formes planes.   
- Aplicacions informàtiques per a disseny i desenrotllament de prototips dels articles de vestir i complements.  
  
Modificacions en el disseny d'articles en tèxtil i pell, calçat i marroquineria:  
- Criteris de selecció de teixits, pells i materials: composicions, qualitats, textures, formes, colors, fornitures.  
- Components estètics i tècnics dels articles i complements.  
- Articles tipus. Variacions. Parts que componen els articles  
- Principis per a la representació de l'espai i els objectes.  
- Teoria del color. Bases físiques de la llum i del color. Psicologia del color.  
- Tècniques en el dibuix de dissenys artístics: ombres, relleus, profunditat, fons, trama, contrast i colors.  
- Tècniques de dibuix pla de models i accessoris.  
- Simulacions amb programes informàtics.  
- Col·leccions de dissenys artístics i tècnics: contingut i característiques de presentació.  
  
  
Mòdul professional: Disseny Tècnic de Calçat i Complements  
Codi: 0593  
Duració: 160 hores  
  
Continguts:  
Interpretació tendències de moda:  
- Fonts d'informació: fires nacionals i internacionals, hemeroteques, videoteques, Internet, buscadors d'informació.  
- Estudis de mercat del sector del calçat i complements.  
- Sociologia de la moda en el calçat i complements.  
- Tendències de moda. Estil i elements identificatius.  
- Criteris tècnics i estètics per al disseny de calçat i complements.  
  
- Elements que determinen el disseny: criteris per al disseny d'articles en tèxtil i pell.  
- Característiques funcionals: estètiques i tècniques.  
- Ergometria del peu i del moviment.   
- Sèries normalitzades i tipus de formes.  
- Formes d'usos específics o terapèutiques.  
- Relació moda-qualitat-preu.  
- Sistemes d'arxiu de tendències.  
  
Selecció de materials:  
- Criteris de selecció de teixits, pells i materials: qualitats, textures, formes, colors, fornitures, formes i tacons.  
- Productes i processos d'innovació de materials.  
- Novetat i originalitat.  
- Investigació de materials, de sostenibilitat de processos tècnics, de processos productius i de mercats.  
- Anàlisi de tendències de materials.  
- Sistemes de qualitat i millora en el disseny.  
- Selecció de materials per a la millora de dissenys previs.  
- Canals d'informació tècnica i artística.  
- Sistemes de documentació i actualització de la informació tècnica i artística  
  
Realització de dissenys tècnics:  
- Materials i ferramentes per a l'elaboració de dissenys.  
- Disseny i dibuix de calçat i complements.  
- Formes i volums.  
- Aplicació de colors, estampats, textures i altres elements.  
- Avaluació de la viabilitat d'articles.   
- La viabilitat tècnica: criteris i mètodes de valoració.  
- La viabilitat econòmica: criteris i mètodes de valoració.   
- La viabilitat comercial: criteris i mètodes de valoració.  
- Identificació de components d'articles en tèxtil i pell, calçat i marroquineria.  
- Representació gràfica aplicada al disseny d'articles. Normativa.  
  
- Gammes de colors.  
- Gestió de cartes de colors i de mostraris.  
- Especificacions tècniques per a la fabricació de dissenys.  
  
Disseny d'esquemes o esbossos:  
- Disseny en la indústria auxiliar.  
- CAD disseny de calçat i complements.  
- Reproducció de colors, de textures i d'acabats.  
- Programes de simulació 3D Disseny.  
- Arxius digitals.  
- Modificacions en el disseny d'articles en tèxtil i pell.  
- Articles tipus. Variacions.  
- Funcions CAD-CAM de disseny de calçat i complements.  
  
Determinació de la fabricació de l'article:  
- Qualitat de disseny i de fabricació.  
- Dissenys plans i observacions tècniques.  
- Diagrames i llistes de fases d'operacions.  
- Especificacions tècniques de treball.   
- Normativa de puntades i costures.  
- Representació gràfica de màquines.  
- Documentació tècnica.  
- Càlculs de fabricació i costos.  
- Indicacions mediambientals dels residus.  
  
Elaboració de col·leccions de calçat i/o complements:  
- Tipus de col·leccions: generals, temàtiques, etc.  
- Contingut i característiques de presentació de col·leccions.  
- Informació essencial i informació prescindible.  
- Etiquetatge de composició i conservació.  
- Etiquetatge de marca.  
- Planificació dels models dins de la col·lecció.  
- Desenrotllament de col·leccions.  
- Suports de presentació de col·leccions.  
  
  
Mòdul professional: Ajust i Patronatge de Calçat i Complements  
Codi: 0594  
Duració: 192 hores  
  
Continguts:  
Adaptació del disseny a la forma:  
- Tipus de calçat i els seus elements.  
- Fitxa tècnica: àmbit, activitat i característiques de la població.  
- Proporcions i volums.  
- Identificació de formes segons les seues característiques i exigències: del model, ergonòmiques, biomecàniques, de moda, funcionals, de confort, empenya, pont, falca i altres.  
- Peces principals i secundàries dels models base: identificació i seqüències d'acoblament.  
- Taules de mesures per edat i punts de calçat: taló, empenya, buit, pala i dits.  
- Taules de mesures segons països.  
- Sistemes de numeració.   
- Criteris per al disseny i ajust: calçat urbà, esportiu, seguretat, persones majors, entre altres.  
  
Obtenció de patrons-plans i plantilles:  
- Definició i tipus de plantilles: exterior, interior i de planta.  
- Procediments d'ajust manual.  
- Procediments d'ajust informàtic: digitalització i verificació segons les normes de traçat del model.  
- Elaboració dels patrons plans.  
- Marges de muntatge: tipus i mesures segons sistemes de fabricació.  
- Normes de seguretat i higiene a tindre en compte en estos processos.  
  
Realització de la trepa base:  
- Definició de trepa.  
- Característiques i elements del model: adorns, accessoris, tacons, materials que s'han d'utilitzar, tipus de fabricació, i la resta d'especificacions tècniques del disseny.  
- Dibuix de trepes sobre els patrons plans.  
- Traçat de línies de tall i forro sobre la trepa de forma manual.  
  
- Traçat de línies de tall i forro sobre trepes digitalitzades per mitjà de programes informàtics.  
- Verificació de línies traçades. Control de qualitat.  
  
Obtenció de patrons per especejament de la trepa:  
- Procés de patronatge manual: esquemes o fitxes d'especejament.  
- Patrons: normes (simetries), talles, toleràncies respecte al disseny, característiques de materials i accessoris seleccionats.  
- Definició de patrons, classificació: (externs, interns i complementaris).  
- Marges i toleràncies: doblegats, entres i cosits, entre altres.  
- Figurins i referències de patrons: terminologia i simbologia (ranures, punxades, etiquetes, talls i marques, entre altres).  
- Processos de patronatge informàtic: digitalització de trepes, especejament i posicionament per a tallar patrons.  
- Equips i ferramentes.  
- Control de qualitat dels patrons realitzats.  
- Tall de patrons en materials especials per a operacions posteriors  
  
  
Elaboració de models i col·leccions:  
- Trepes i mesures a modificar segons el disseny del prototip.  
- Variacions sobre les trepes: traçats de tall i forro.  
- Especejament de les trepes modificades.  
- Verificació de línies i mesures dels patrons.  
- Transformació de patrons en condicions preestablides de materials, dimensions, qualitat, exigències i procediments per a facilitar la fabricació.  
- Realització de col·leccions basades en una trepa.  
  
  
Mòdul professional: Industrialització de Patrons de Calçat  
Codi: 0595  
Duració: 160 hores  
  
Continguts:  
Preparació de patrons:  
- Principis i sistemes d'escalat.  
- Punts d'escalats.  
- Talla base.  
- Eixos de referència.  
- Marges, fistons, picats i costures, entre altres.  
- Terminologia característica tècnica normalitzada.  
- Informació continguda en els patrons: identificació, client i altres.  
  
Escalat de patrons:  
- Número i talles normalitzades de calçat.  
- Sistemes de numeració de calçat (continental, anglés, mondopoint, i americà, entre altres).  
- Increments i disminució de talles.  
- Tolerància del patró.  
- Procediment d'escalat de patrons.  
- Tipus de modificadors.  
- Instruments d'escalat.  
- Màquina d'escalar.  
- Equips informàtics d'escalat.  
- Factors que influïxen en l'execució d'escalat. Marge de muntatge.   
- Talles límit.  
- Canyes de botes.  
- Agrupació d'escales.  
- Escalat de plantes, capes, puntes, embolcalls, entre altres.  
  
Distribució de patrons:  
- Principis i criteris per al posicionament de patrons.  
- Combinació de talles.  
- Sistemes i equips per a l'estudi de la marcada.  
- Programes informàtics.  
- Sistemes de tall (convencional i automàtic, entre altres).  
- Procediment d'optimització.  
- Càlcul del rendiment (escandall).  
- Paràmetres de posicionat.  
- Sentit i angle de desplaçament.  
- Sistemes i equip per a la distribució òptima de patrons.  
  
Comprovació de patrons:  
- Màquina d'escatar patrons.  
- Concordança dels patrons.  
- Equips informàtics: magatzem d'escales i dades, entre altres.  
- Numeració i referències.  
- Timbradora.  
- Maquina de punxar, cisalla i altres.  
- Informació continguda en els patrons: identificació, talla, client i altres.  
  
  
Mòdul professional: Elaboració de Prototips  
Codi: 0284  
Duració: 100 hores  
  
Continguts:  
Definició de fases per a l'obtenció de prototips:  
- Fases per a la confecció dels prototips.  
- Control de paràmetres:  
- Documentació. Fitxes tècniques.  
- Anàlisi del model  
- Disposició de patrons  
- Operacions i sistemes per a l'elaboració de prototips.  
- Materials, màquines, accessoris i ferramentes.  
  
Elaboració de prototips:  
- Informació tècnica:  
- Especificacions tècniques  
- Selecció del procediment  
- Característiques generals del procés de confecció.  
- Reconeixement dels patrons d'un article.  
- Distribució de patrons.  
- Estudis de tall.  
- Aplicació de les tècniques de confecció.  
- Aplicació de tècniques d'acabat.  
- Control del procés:  
- Defectes d'elaboració de prototips. Rectificació de patrons.   
  
- Mètode d'arreplega de dades i mostres  
- Prototips per a la confecció de bruses, vestits, pantalons, jaquetes i abrics, entre altres.  
- Taules de control.  
- Prototips per a la fabricació de calçat, bosses de mà, marroquineria i complements.  
- Adequació dels ajustos. A l'ús, funcionalitat, criteri estètic, estabilitat dimensional, aparença exterior.  
- Criteris:  
- Determinació d'ajustos i adaptacions.  
- Rectificacions i marques  
- Registre de canvis.  
- Validació del prototip (patró del model).  
  
Criteris i procediments per a l'avaluació de prototips:  
- Fitxes tècniques de control.  
- Paràmetres per a la valoració.  
- Desviacions i defectes en prototips.  
- Variables i atributs en l'avaluació de prototips  
- Mesures correctores:  
- Taules de mesures.  
- Patrons.  
- Materials.  
- Comprovació de l'ajust del patró del model:  
- Adequació del material als ajustos del patró.  
- Adequació de la talla.  
  
Verificació i anàlisi de prototips:  
- Avaluació de peces i articles en els seus aspectes:  
- Anàlisi esteticoanatòmica.  
- Anàlisi funcional: adequació a l'ús i confortabilitat.  
- Procediments d'ajust.  
- Verificació dels prototips en funció de les talles. Desviacions.  
  
- Registre d'anomalies i propostes de millora.  
- Presentació de resultats:  
- Interpretació fidel de l'article.  
- Validació del patró per a executar la fabricació.  
- Registre de documents.  
  
  
Mòdul professional: Organització de la Producció en Confecció Industrial  
Codi: 0280  
Duració: 100 hores  
  
Continguts:  
Determinació de l'aprovisionament:  
- Pla d'aprovisionament.  
- Gestió de proveïdors.  
- Control de recepció. Normes i anàlisi.  
- Rutes d'aprovisionament i logística.  
- Sistemes de control d'inventaris.  
  
  
Gestió del magatzematge:   
- Tipus i formes comercials dels materials i components industrials.  
- Sistemes de distribució interna.  
- Sistemes de magatzematge.  
- Fluxos i manipulació de mercaderies.  
- Gestió d'estocs. Estudis de màxims/mínims.  
- Gestió de magatzem. Seguretat i prevenció. Anàlisi de costos  
- Embalatge i etiquetatge.  
- Control d'inventaris.  
- Sistemes informàtics de gestió de logística i emmagatzematge.  
- Condicions de conservació i emmagatzematge: variables que intervenen (temperatura, llum, humitat i ventilació).  
- Especificacions de magatzematge.  
- Tipus d'embalatges i presentacions. Simbologia.  
- Equips i instal·lacions per a la conservació.  
  
Programació de la producció:  
- Productivitat. Polítiques de producció.  
- Planificació de la producció: programació del treball per comanda o per estoc.  
- Càrrega de temporada. Mètodes de determinació de capacitats i càrregues de treball.  
- Rutes de producció.  
- Lots de producció.  
- Camí crític.  
- JIT.  
- Programari de gestió de la producció GPAO.  
- Càlculs de fabricació. Personal, producció i nombre de màquines  
  
- Càlcul del ritme i disseny de línies de producció: equilibrat i implantació.  
  
Documentació:  
- Documents per a la programació de la producció: fulls de ruta, llista de materials, fitxes de treball, fulls d'instruccions, plans de fabricació i control estadístic del procés, entre altres.  
- Tècniques de codificació i arxiu de documentació.  
- Programari de gestió documental de la planificació i control de la producció.   
  
Control de la producció:  
- Mètodes i temps. Antecedents històrics.  
- Millora de mètodes de treball. Anàlisi de l'operació. Elements de treball.  
- Estudi del treball. Tècniques per a idear, registrar i examinar els mètodes.  
- Moviments en el lloc de treball. Estudi de micromoviments. Diagrames.  
- Recorregut i manipulació de materials. Diagrames.  
- Mesurament del treball. Cronòmetres. Sistemes de cronometratge.  
- Disposicions prèvies al cronometratge  
- Cronometratge analític. Temps complementaris i de preparació.  
  
- Concepte d'activitat.  
- Valoració del ritme de treball. Càlcul del temps observat, del temps tipus, temps concedit, taula de suplements.  
- Sistemes de temps predeterminats. Taula de temps predeterminats.  
- Programes informàtics per a l'aplicació de temps predeterminats.  
- Ergonomia.  
- Tècniques de control de la producció. Autocontrol. Sistemes integrats de procés de dades.  
- Utilització de màquines  
- Control dels costos directes de fabricació. Ocupació efectiva del personal.  
- Control de rebujos i seguretat de l'orde.  
- Planificació de la producció: programació del treball per comanda o per estoc.  
- Càrrega de temporada. Mètodes de determinació de capacitats i càrregues de treball.  
- Rutes de producció.  
- Lots de producció.  
- Estadística.  
- Supervisió de processos.  
- Reprogramació.  
- Mètodes de seguiment de la producció: PERT, GANTT, ROY, cost mínim.  
- Qualitat en producció. Procediments. Calibratge d'equips.  
  
Gestió del manteniment de màquines i equips:  
- Manual de manteniment.  
- Manuals de màquines. Historial de màquines i equips.  
- Manteniment correctiu, preventiu i predictiu.  
- Fitxes tècniques i manuals de manteniment.  
- Freqüència i tipus d'intervencions.  
- Programes informàtics de gestió i control de manteniment.  
  
  
Mòdul professional: Gestió de la Qualitat, Prevenció de Riscos Laborals i Protecció Ambiental  
Codi: 0165  
Duració: 120 hores  
  
Continguts:  
Assegurament de la qualitat:  
- Normes d'assegurament de la qualitat. JBR1973:2000.  
- Manual de qualitat.  
- Manual de processos.  
- Qualitat en el disseny i en el producte.  
- Qualitat en les compres.  
- Qualitat en la producció.  
- Descripció de processos (procediments). Indicadors. Objectius.  
  
- Sistema documental.  
- Auditories: tipus i objectius.  
- Gestió de la documentació.  
  
Gestió de la qualitat:  
- Diferències entre els models d'excel·lència empresarial.  
- El model europeu EFQM. Criteris. Avaluació de l'empresa segons el model EFQM.  
- Implantació de models d'excel·lència empresarial.  
- Problemes de la implantació d'un model d'excel·lència: avantatges i inconvenients.  
- Sistemes d'autoavaluació: avantatges i inconvenients.  
- Procés d'autoavaluació.  
- Pla de millora.  
- Costos de qualitat: estructura de costos, valoració i obtenció de dades de cost.  
- Metodologia per a l'elaboració de manuals de qualitat; plans de millora, indicadors de qualitat.  
- Reconeixement a l'empresa.  
- Ferramentes de la Qualitat Total. (5s, gestió de competències, gestió de processos, entre altres).  
- Àrees de millora.  
  
Prevenció de riscos laborals:  
- Disposicions d'àmbit estatal, autonòmic o local.  
- Classificació de normes per sector d'activitat i tipus de risc.  
- La prevenció de riscos en les normes internes de les empreses.  
- Àrees funcionals de l'empresa relacionades amb la prevenció. Organigrames.   
- L'organització de la prevenció dins de l'empresa.  
- Equips de protecció individual amb relació als perills dels quals protegixen.  
- Normes de conservació i manteniment.  
- Plans d'emergència.  
- Sistema documental de plans d'emergència.  
- Normes de certificació i ús.  
- Promoció de la cultura de la prevenció de riscos com a model de política empresarial.  
  
Protecció del medi ambient:  
- Identificació de les normes de protecció ambiental que afecten el sector. ISO 14549.  
- Disposicions d'àmbit estatal i autonòmic.  
- Planificació i control de la gestió ambiental.  
- Àrees funcionals de l'empresa relacionades amb la protecció del medi ambient.  
- Organigrames.   
- L'organització de la protecció del medi ambient dins de l'empresa.  
- Implantació d'un sistema de gestió ambiental; auditories.  
- Seguiment, mesurament i accions correctores.  
- Mitjans i equips necessaris per a la protecció ambiental.  
- Promoció de la cultura de la protecció ambiental com a model de política empresarial.  
  
Gestió dels residus industrials:  
- Procediments de gestió de residus.  
- Normatives relacionades.  
- Residus industrials.  
- Gestió dels residus industrials.  
- Documentació necessària per a formalitzar la gestió dels residus industrials.  
- Recollida i transport de residus industrials.  
- Centres d'emmagatzematge de residus industrials.  
- Minimització dels residus industrials: modificació del producte, optimització del procés, bones pràctiques i utilització de tecnologies netes. Reciclatge en origen.  
- Tècniques estadístiques d'avaluació mitjà ambiental.  
- Tècniques de mostreig.  
- Plans d'emergència.  
- Actitud ordenada i metòdica en l'exercici de l'activitat.  
  
  
Mòdul professional: Processos de Producció de Calçat  
Codi: 0596  
Duració: 100 hores  
  
Continguts:  
Establiment de característiques i paràmetres crítics en la cadena productiva:   
- Subministrament de materials als diversos llocs de treball de la cadena productiva.  
- Anàlisi del procés de fabricació del calçat.  
- Anàlisi del procés de fabricació d'articles de marroquineria.  
  
- Sistemes de transport de materials:  
- Manual: carros, cistelles, altres.  
- Mecànics: cintes transportadores, corrons, altres.  
- Electrònics: cintes programades, transport aeri, altres.  
- Alimentació de les diverses màquines del sistema productiu d'articles de calçat i marroquineria: màquines d'encunyar, d'acoblar, de rebaixar, de dividir, de muntar, de vaporitzar, d'apegar soles i altres.  
  
- Esperes i temps morts en l'alimentació de les màquines i llocs de treball.  
  
Procediments de posada a punt i de control i manteniment de la cadena productiva:  
- Fitxes tècniques de producció d'articles de calçat i marroquineria.  
- Posada a punt de les màquines necessàries per al procés productiu en les seues diferents fases:  
- Tall: manual, mecànic o informàtic.   
- Acoblament i cosiment: apegar, cosir i termosegellar, entre altres.  
- Acabats: cosir, vaporitzar i planxar, entre altres.  
- Manteniment de les distintes màquines que formen la cadena de producció.  
- Control de l'operativitat dels elements de la cadena de producció.  
- Identificació de causes que dificulten el rendiment de la cadena de producció.   
  
Determinació dels processos de fabricació:  
- Distribució de patrons sobre els materials d'articles de calçat i marroquineria.  
- Encaixat dels patrons i les seues particularitats segons el tipus de pell o material a manipular  
- Tècniques de tall en els articles de calçat i marroquineria:  
- Tecnologia del tall.  
- Sistemes d'estil convencional i automatitzat.  
- Optimització del tall.  
- Màquines, ferramentes i equips auxiliars de tall.  
- Tall assistit per ordinador. Tallat per doll d'aigua, làser i màquina automàtica.  
- Tècniques de programació.   
- Criteris i procediments de preparació dels materials a tallar.  
  
- Criteris d'arreplega dels materials tallats.  
- Etiquetatge, timbratge i empaquetatge de peces procedents del tall.  
- Tècniques d'acoblament o de cosiment:  
- Preparació a l'acoblament o cosiment.  
- Màquines, ferramentes i equips de cosiment.  
- Sistemes d'acoblament.  
- Operacions de cosiment.  
- Màquines de cosir: cicle fix i variable, brodar i encoixinar.  
- Màquines d'unió sense costura: termosegellat o apegat.  
- Màquines especials.  
- Màquines automàtiques programables. Tècniques de programació.  
- Tècniques de muntatge:  
- Màquines, ferramentes i equips de muntatge de calçat.  
- Sistemes de muntatge.  
- Operacions de muntatge.  
- Sistemes de conformació i emmotlament.  
- Màquines i equips de format i emmotlament.  
- Tècniques d'acabat:  
- Tipus d'acabats.   
- Característiques i propietats que conferix l'acabat a la matèria o producte.  
- Màquines, ferramentes i equips d'acabat, referenciat i envasament.  
- Programes i seqüències d'acabats.  
- Compatibilitat dels tractaments d'acabat sobre la base de les matèries o productes.  
- Comportament de materials.  
- Productes auxiliars.  
- Màquines automàtiques programables. Tècniques de programació.   
- Programes i seqüències d'acabats.  
- Presentació d'articles. Normalització i identificació.  
  
Aplicació de procediments de control i millora de la producció:  
  
- Indicadors de producció.  
- Mètodes i tècniques d'anàlisi.   
- Índexs de productivitat.  
- Tècniques de seguiment de la producció.   
- Procediments d'ajust.  
- Obtenció i control del rendiment.  
- Mètodes i temps de producció.  
- Mètodes de treball.   
- Anàlisi i millores.  
- Estudi del treball.  
- Temps de fabricació. Tècniques per al càlcul de temps.   
- Anàlisi d'operacions bàsiques dins del procés.  
- Descripció del lloc de treball.   
- Resolució de casos pràctics d'estudi de temps.  
  
  
  
Valoració de situacions de risc:  
- Normes de seguretat i mediambientals.  
- Les zones de treball en condicions de neteja i orde.  
- Identificació de riscos en el sector.  
- El pla de seguretat i salut de l'empresa com a formació dels treballadors.  
- Equip de protecció individual.   
- Control dels mitjans de protecció i comportament preventiu.  
  
- Valoració de situacions de riscos. Aportació de correccions.  
  
  
Mòdul professional: Materials en Tèxtil, Confecció i Pell  
Codi: 0276  
Duració: 160 hores  
  
Continguts:  
Identificació dels materials:  
- Classificació, característiques i propietats físiques i químiques de les matèries tèxtils. Normativa i simbologia.  
- Paràmetres que caracteritzen les matèries tèxtils d'acord amb la normativa utilitzada en el sector.  
- Esquema dels processos d'obtenció de les matèries tèxtils.  
- Procediments d'identificació i valoració de les matèries tèxtils per mitjà d'assajos físics i químics.  
- Estructures i característiques fonamentals de matèries tèxtils (fibres, fils, teixits, teles no teixides i recobriments).  
- Aplicacions de les matèries i productes tèxtils.  
- Identificació dels defectes de les matèries i productes tèxtils, indicant les limitacions que suposen per al seu ús..  
- Factors i criteris que influïxen en la definició d'un producte tèxtil: tècnics, econòmics, funcionals i estètics.  
- Criteris que orienten la selecció d'un tipus de matèria primera en els respectius processos de fabricació i tractament d'un producte.  
  
Anàlisi de mostres de matèries i productes:  
- Identificació i mesurament dels paràmetres de les matèries i productes tèxtils a través d'anàlisis qualitatives i quantitatives. Instruments de mesura.  
- Criteris de selecció, instal·lació, ajust, calibratge i lectura.  
- Tècniques de mostreig.  
- Anàlisi de matèries i productes tèxtils utilitzant els equips i instruments d'identificació adequats.  
- Assajos d'identificació de matèries: fibres, fils, teixits, recobriments, pell i cuiro.  
- Assajos de verificació de les propietats: resistència, estabilitat dimensional i elasticitat.  
- Assaig de verificació de paràmetres: títol, gruix, longitud, torsió, color, solideses, tacte i caiguda, entre altres.  
- Equips i instruments de mesurament i assaig: preparació, calibratge, manipulació i manteniment.  
- Procediment d'extracció de mostres, elaboració de provetes i realització d'assajos.  
- Procediments d'anàlisi, avaluació i tractament de resultats.  
  
- Aplicació dels procediments.  
- Normativa d'assaig: mesurament de paràmetres, control de qualitat, criteris de qualitat, especificacions i toleràncies.  
- Anàlisi, avaluació i tractament de resultats, amb determinació de la idoneïtat de les matèries i productes analitzats d'acord amb els criteris, valors i normativa fixats.  
- Defectes i repercussions. Identificació de les causes de les desviacions a fi d'adoptar les mesures pertinents.  
- Prevenció de riscos personals, materials i ambientals.  
- Procediments d'orde i neteja.  
  
Identificació de tipus de pells:  
- Naturalesa i característiques de pells i cuiros: estructura i parts.  
  
- Tipus de pells.  
- Esquema del procés d'assaonat.  
- Tractaments previs al procés d'assaonat: conservació i ribera. Característiques i paràmetres que influïxen en el tractament.  
- Procés d'adob: vegetal, crom i substàncies sintètiques.  
- Tintura i greixatge: mètodes de tintura, paràmetres, greixatge.  
- Assecatge i acabats: tipus i característiques i paràmetres.   
- Principals característiques de les pells adobades: porus, tacte superficial, gruix i superfície.  
- Paràmetres físics i propietats de les pells tractades: elasticitat, elongació, plegabilitat, entre altres.  
- Procediments d'identificació de les pells adobades.  
- Aplicacions de les pells i dels cuiros.  
- Realització de mesures sobre pells i cuiros, seguint els procediments d'extracció de mostres i elaboració de provetes i utilitzant correctament els equips i instruments de mesurament i assaig.  
  
- Anàlisi, avaluació i tractament de resultats, amb determinació de la idoneïtat de la pell analitzada d'acord amb els criteris, valors i normativa fixats.  
- Procediments d'inspecció. Defectes i repercussions. Identificació de les causes de les desviacions a fi d'adoptar les mesures pertinents.  
  
- Normes de qualitat relatives a pells i cuiros.  
- Especificacions i toleràncies: criteris d'acceptació o rebuig.  
  
Selecció dels tractaments, aprestos, acabats i condicions d'emmagatzematge de matèries i productes:  
- Ennobliment de les matèries tèxtils: funció i característiques.  
  
- Classificació dels tractaments: mecànic, químic i tèrmic.  
- Tipus de tractaments: blanqueig, tintura, estampació, aprests i acabats.  
- Colorimetria i metameria.  
- Colorants i pigments: afinitats tintòries.  
- Esquema general dels processos d'ennobliment  
- Aplicació dels tractaments.  
- Mètodes per a la identificació dels acabats.  
- Característiques i propietats conferides a les matèries i productes tèxtils.  
- Avaluació de la idoneïtat de matèries i productes en funció de l'ús a què estan destinats.  
- Defectes més comuns.  
  
Identificació de tèxtils tècnics:  
- Característiques dels materials dels tèxtils tècnics.  
- Aplicació dels tèxtils tècnics.  
- Sectors d'aplicació.  
- Innovació d'acabats.  
- Productes i articles intel·ligents de confecció i calçat:  
- Identificació i aplicacions.  
- Tendències futures i innovació.  
  
Determinació de les condicions de conservació i magatzematge de matèries, productes tèxtils, pells i cuiros:  
- Conservació i vida útil de les matèries, productes, pell i cuiro.  
- Comportament dels materials al llarg de la seua transformació.  
  
- Agents que acurten o pertorben la vida útil. Fiabilitat dels materials.  
- Condicions òptimes de permanència i conservació.  
- Criteris de manipulació: simbologia.  
- Criteris de magatzematge i transport.  
- Presentació i classificació comercial de les matèries, productes, pells i cuiros.  
- Normes d'identificació. Simbologia i nomenclatura  
- Normativa sobre l'etiquetatge de les matèries, productes tèxtils, pells i cuiros.  
- Grau de compatibilitat dels materials tèxtils.  
- Riscos laborals i normativa de seguretat.  
  
  
  
Mòdul professional: Projecte de Disseny i Producció de Calçat i Complements  
Codi: 0597  
Duració: 40 hores  
  
Continguts:  
Identificació de necessitats del sector productiu i de l'organització de l'empresa:  
- Identificació de les funcions dels llocs de treball.  
- Estructura i organització empresarial del sector.  
- Activitat de l'empresa i la seua ubicació en el sector.  
- Organigrama de l'empresa. relació funcional entre departaments.  
  
- Tendències del sector: productives, econòmiques, organitzatives, d'ocupació i altres.  
- Procediments de treball en l'àmbit de l'empresa. Sistemes i mètodes de treball.  
- Determinació de les relacions laborals excloses i relacions laborals especials.  
- Conveni col·lectiu aplicable a l'àmbit professional.  
- La cultura de l'empresa: imatge corporativa.  
- Sistemes de qualitat i seguretat aplicables en el sector.  
  
Disseny de projectes relacionats amb el sector:  
- Anàlisi de la realitat local, de l'oferta empresarial del sector en la zona i del context en què s'ha de desenrotllar el mòdul professional de Formació en Centres de Treball.  
- Recopilació d'informació.  
- Estructura general d'un projecte.  
- Elaboració d'un guió de treball.  
- Planificació de l'execució del projecte: objectius, continguts, recursos, metodologia, activitats, temporalització i avaluació.  
- Viabilitat i oportunitat del projecte.  
- Revisió de la normativa aplicable.  
  
Planificació de l'execució del projecte:  
- Seqüenciació d'activitats.  
- Elaboració d'instruccions de treball.  
- Elaboració d'un pla de prevenció de riscos.  
- Documentació necessària per a la planificació de l'execució del projecte.  
- Compliment de normes de seguretat i ambientals.  
- Indicadors de garantia de la qualitat de projectes  
  
Definició de procediments de control i avaluació de l'execució del projecte:  
- Proposta de solucions als objectius plantejats en el projecte i justificació de les seleccionades.  
- Definició del procediment d'avaluació del projecte.  
- Determinació de les variables susceptibles d'avaluació.  
- Documentació necessària per a l'avaluació del projecte.  
- Control de qualitat de procés i producte final.  
- Registre de resultats.  
  
  
Mòdul professional: Formació i Orientació Laboral  
Codi: 0598  
Duració: 96 hores  
  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del tècnic superior en Disseny i Producció de Calçat i Complements.  
- Anàlisi dels interessos, aptituds i motivacions personals per a la carrera professional  
- Identificació d'itineraris formatius relacionats amb el tècnic superior en Disseny i Producció de Calçat i Complements.  
- Responsabilització del propi aprenentatge. Coneixement dels requeriments i de les expectatives previstes.  
- Definició i anàlisi del sector professional del tècnic superior en Disseny i Producció de Calçat i Complements.  
- Planificació de la pròpia carrera:  
- Establiment d'objectius laborals a mitjà i llarg termini compatibles amb necessitats i preferències.  
- Objectius realistes i coherents amb la formació actual i la projectada.  
- Procés de busca d'ocupació en xicotetes, mitjanes i grans empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
- Establiment d'una llista de comprovació personal de coherència entre pla de carrera, formació i aspiracions.  
  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització enfront del treball individual.  
- Concepte d'equip de treball.  
- Classes d'equips en el sector del calçat i/o els complements segons les funcions que exercixen.  
- Anàlisi de la formació dels equips de treball.  
- Característiques d'un equip de treball eficaç.  
- La participació en l'equip de treball. Anàlisi dels possibles rols dels seus integrants.  
- Definició del conflicte: característiques, fonts i etapes.  
- Etapes de formació dels equips de treball.  
- Tècniques de dinamització de grups.  
- Causes del conflicte en el món laboral.  
- Mètodes per a la resolució o supressió del conflicte: negociació; mediació, conciliació i arbitratge.  
  
Contracte de treball:  
- El dret del treball.  
- Intervenció dels poders públics en les relacions laborals.  
- Anàlisi de la relació laboral individual.  
- Determinació de les relacions laborals excloses i relacions laborals especials.  
- Modalitats de contracte de treball i mesures de foment de la contractació.  
- Drets i deures derivats de la relació laboral.  
- Condicions de treball. Salari, temps de treball i descans laboral.  
  
- Modificació, suspensió i extinció del contracte de treball.  
- Representació dels treballadors.  
- Negociació col·lectiva com a mitjà per a la conciliació dels interessos de treballadors i empresaris.  
- Anàlisi d'un conveni col·lectiu aplicable a l'àmbit professional del tècnic superior en Disseny i Producció de Calçat i Complements.  
  
- Conflictes col·lectius de treball.  
- Nous entorns d'organització del treball: subcontractació, teletreball, entre altres.  
- Beneficis per als treballadors en les noves organitzacions: flexibilitat, beneficis socials, entre altres.  
  
Seguretat Social, ocupació i desocupació:  
- El Sistema de Seguretat Social com a principi bàsic de solidaritat social.  
- Estructura del Sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.   
- L'acció protectora de la Seguretat Social: classes, requisits i quantia de les prestacions.  
- Concepte i situacions protegibles en la protecció per desocupació. Sistemes d'assessorament dels treballadors respecte als seus drets i deures.   
- Règim especial de treballadors autònoms: obligacions i acció protectora.  
  
Avaluació de riscos professionals:  
- Importància de la cultura preventiva en totes les fases de l'activitat professional.  
- Valoració de la relació entre treball i salut.  
- Anàlisi i determinació de les condicions de treball.  
- El concepte de risc professional. Anàlisi de factors de risc. L'avaluació de riscos en l'empresa com a element bàsic de l'activitat preventiva.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector del calçat i els complements.  
- Determinació dels possibles danys a la salut del treballador que poden derivar-se de les situacions de risc detectades.  
  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
  
- Responsabilitats en matèria de prevenció de riscos laborals.  
  
- Gestió de la prevenció en l'empresa.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Planificació de la prevenció en l'empresa.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa del sector.  
- Modalitats d'organització de la prevenció a l'empresa.  
- Auditories internes i externes.  
- Agència Europea de Seguretat i Salut, INSHT, Inspecció de Treball, INVASSAT-  
- Investigació, notificació i registre d'accidents de treball.  
- Índexs de sinistralitat laboral.  
  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis. Urgència mèdica. Conceptes bàsics.  
- Aplicació de tècniques de Primers auxilis.  
- Formació als treballadors en matèria de plans d'emergència i aplicació de tècniques de primers auxilis.  
- Vigilància de la salut dels treballadors.  
  
  
Mòdul professional: Empresa i Iniciativa Emprenedora  
Codi: 0599  
Duració: 60 hores  
  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en el calçat i els complements (materials, tecnologia, organització de la producció, etc.).  
- La cultura emprenedora com a necessitat social. Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- La col·laboració entre emprenedors.   
- L'actuació dels emprenedors com a empleats d'una empresa en el sector del calçat i els complements.   
- L'actuació dels emprenedors com a empresaris en el sector del calçat i els complements. El risc en l'activitat emprenedora.  
  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit del calçat i els complements.  
- Bones pràctiques de cultura emprenedora en l'àmbit del calçat i els complements.  
  
L'empresa i el seu entorn:  
- Funcions bàsiques de l'empresa.   
- L'empresa com a sistema.   
- L'entorn general de l'empresa: econòmic, social, demogràfic, cultural i mediambiental.   
- Anàlisi de l'entorn general de la pime (petita i mitjana empresa) relacionada amb el calçat i els complements.   
- L'entorn específic de l'empresa: clients, proveïdors i competència.  
- Anàlisi de l'entorn específic d'una pime relacionada amb el calçat i els complements.  
- Relacions d'una d'una pime de calçat i complements amb el seu entorn.  
- Relacions d'una d'una pime de calçat i complements amb el conjunt de la societat.  
- Cultura de l'empresa i imatge corporativa  
- La responsabilitat social corporativa.  
- El balanç social.   
- L'ètica empresarial i els principis ètics d'actuació.  
- Responsabilitat social i ètica de les empreses de calçat i complements.  
- Distintes formes d'organització: avantatges i inconvenients. L'organigrama.   
- L'estudi de mercat.  
- Localització de l'empresa.  
- Pla de màrqueting.  
- Contribució d'una de pime de calçat i complements al desenrotllament sostenible.  
  
Creació i posada en marxa d'una empresa:  
- Concepte d'empresa.  
- Tipus d'empresa.  
- La responsabilitat dels propietaris de l'empresa.  
- La fiscalitat en les empreses.  
- Elecció de la forma jurídica. Dimensió i nombre de socis.  
- Tràmits administratius per a la constitució d'una empresa.  
- Viabilitat econòmica i viabilitat financera d'una empresa relacionada amb el calçat i els complements.  
- Anàlisi de les fonts de finançament i elaboració del pressupost d'una empresa relacionada amb el calçat i els complements.  
  
- Ajudes, subvencions i incentius fiscals per a les pimes relacionada amb el calçat i els complements.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent  
- Obligacions fiscals de les empreses.  
- Requisits i terminis per a la presentació de documents oficials.  
  
- Gestió administrativa d'una empresa de calçat i/o complements.  
  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
  
  
  
  
Mòdul professional: Formació en Centres de Treball  
Codi: 0600  
Duració: 400 hores  
  
Continguts:  
Identificació de l'estructura i organització empresarial:  
- Estructura i organització empresarial del sector del calçat i els complements.  
- Activitat de l'empresa i la seua ubicació en el sector del calçat i els complements.  
- Organigrama de l'empresa. relació funcional entre departaments  
  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
  
- Actituds davant de la prevenció de riscos laborals i ambientals.  
- Jerarquia en l'empresa. comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
  
  
Determinació de processos de fabricació industrial i planificació i organització de la producció:  
- Estudi i identificació de l'article proposat.  
- Interpretació tècnica del procés, atenent els paràmetres i especificacions que el definixen.  
- Identificació i descripció tècnica de la seqüència de treball.  
- Determinació dels recursos i mitjans necessaris per a la fabricació de l'article.  
- Càlcul del temps per operació i total de l'article.  
- Realització de llistes de fases.  
- Organització i gestió tècnica dels processos de producció (estudi del treball, equilibrats, implantacions, flux de materials, transport intern i extern, entre d'altres) a fi d'optimitzar els recursos emprats i complir els terminis d'entrega previstos.  
- Elaboració d'escandalls, amb descripció els gastos directes i indirectes que intervenen en la realització del model.  
- Formalització i registre de la documentació tècnica que siga necessària.  
  
Elaboració de patrons de base, transformats i escalats ajustats a dissenys proposats:  
- Anàlisi i interpretació del disseny per col·laborar en la definició del producte.  
- Identificació de línies, formes i elements que formen el model.  
  
- Valoració del model amb relació a la tipologia del client que l'ha d'utilitzar, segons les seues formes, volums, línia i elements que el componen, mantenint una comunicació amb un llenguatge clar i comprensible.  
- Identificació de les característiques dels materials i productes auxiliars que intervenen i repercutixen en el procés.  
- Elaboració de taules de mesures.  
- Execució del desenrotllament de patrons de base adaptat a les mesures necessàries per mitjà d'instruments manuals o informatitzats.  
- Transformació de patrons de base per mitjans convencionals o informàtics, a fi d'adequar-los al model especificat.  
  
- Industrialització de patrons i realització d'escalats dels components en funció del tipus d'article i del mercat a què va destinat.  
  
- Creació de models i estudis de marcada.  
- Elaboració i ompliment de documentació tècnica necessària, relativa als resultats del treball (patrons utilitzats, consums i incidències) per a l'arxiu i la reutilització posterior.  
  
Elaboració de prototips ajustats a dissenys proposats:  
- Identificació de les característiques i estudi dels materials i productes auxiliars que intervenen en el procés.  
- Posada a punt de les màquines, equips i ferramentes necessàries per a dur a terme l'elaboració del prototip.  
- Confecció del model (prototip) o part d'este, segons especificacions tècniques.  
- Aplicació de les normes de procediments que s'aplicaran per a la producció de models.  
- Revisió de la peça, peces o articles, en funció dels paràmetres de qualitat requerits.  
- Utilització de mitjans de protecció personal, i de prevenció de riscos laborals, ajustats a l'activitat que s'ha de portar endavant.  
- Verificació de l'ajust dels patrons en el procés de fabricació.  
  
- Verificació de les característiques dels productes fabricats i relació dels defectes amb les causes que els provoquen.  
- Elaboració i ompliment de documentació tècnica necessària, relativa als resultats del treball (ajust de patrons, incidències, entre altres) per a l'arxiu i reutilització posterior.  
  
En un supòsit pràctic, caracteritzat degudament, de patronatge i confecció industrial d'un article de calçat o marroquineria, i tutelat pel responsable superior, realitzar les accions de:  
- Observació detinguda del model i reconeixement de la seua estructura.  
- Interpretació de l'article.  
- Col·laboració en la definició del producte, a fi d'adaptar-lo al sector de població i a les tendències de moda, per facilitar el procés de fabricació.  
- Proposició i selecció dels materials.  
- Realització de patrons adaptats per al seu tall en teixit, amb mitjans convencionals o informàtics.  
- Creació de models i estudi de marcades.  
- Preparació de màquines, utensilis i ferramentes en funció dels materials que s'han de confeccionar.  
- Determinació dels processos de fabricació de calçat i complements de moda.  
- Gestió de l'estudi del treball (equilibrats i implantacions) a fi d'optimitzar els recursos emprats.  
- Elaboració d'escandalls, descrivint els gastos directes i indirectes que intervenen en la realització del model.  
- Confecció i acabat del prototip, amb verificació dels controls de qualitat i costos predefinits.  
- Aplicació dels procediments acordats per a la presentació i entrega del prototip.  
- Preparació i presentació del prototip.  
- Actualització de la informació obtinguda en el procés, bé siga per mitjans manuals o informàtics, i recollida i arxiu de les característiques més rellevants per a la consulta posterior.  
  
  
ANNEX II  
  
Seqüenciació i distribució horària setmanal dels mòduls professionals  
  
  
  
  
  
ANNEX III  
  
PROFESSORAT  
  
A. ATRIBUCIÓ DOCENT  
  
  
  
  
  
B. FORMACIÓ INICIAL REQUERIDA AL PROFESSORAT DE CENTRES DOCENTS DE TITULARITAT PRIVADA O D'ALTRES ADMINISTRACIONS DIFERENTS DE L'EDUCATIVA  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*ANEXO II  
  
Secuenciación y distribución horaria semanal de los módulos profesionales  
  
  
  
  
  
ANEXO III  
  
PROFESORADO  
  
  
A. ATRIBUCIÓN DOCENTE  
  
  
  
  
  
B. FORMACIÓN INICIAL REQUERIDA AL PROFESORADO DE CENTROS DOCENTES DE TITULARIDAD PRIVADA O DE OTRAS ADMINISTRACIONES DISTINTAS DE LA EDUCATIVA  
  
  
  
  
  
ANNEX IV  
  
Currículum complet de mòduls professionals d'Anglés Tècnic  
  
Mòdul professional: Anglés Tècnic I-S  
Codi: CVOOO3  
Duració: 96 hores  
  
Resultats d'aprenentatge i criteris d'avaluació  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés detalladament el que se li diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre absolutament tots els seus elements.  
  
2. Interpreta informació professional continguda en textos escrits complexos, i analitza de forma comprensiva els seus continguts.  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de forma selectiva.  
b) S'ha interpretat la correspondència relativa a la seua especialitat i s'ha captat fàcilment el significat essencial.  
c) S'han interpretat, amb tots els detalls, textos extensos i de relativa complexitat, relacionats o no amb la seua especialitat, sempre que puga tornar-ne a llegir les seccions difícils.  
d) S'ha relacionat el text amb l'àmbit del sector a què es referix.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i s'ha decidit si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estiguen dins de la seua especialitat.   
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defés punts de vista amb claredat, proporcionant explicacions i arguments adequats.   
g) S'ha descrit i seqüenciat un procés de treball de la seua competència.  
h) S'ha argumentat amb tots els detalls l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
4. Elabora documents i informes propis del sector o de la vida acadèmica i quotidiana, i relaciona els recursos lingüístics amb el propòsit d'este.  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.   
b) S'ha organitzat la informació amb correcció, precisió, coherència i cohesió, sol·licitant o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i normes de relació social propis del país.  
c) S'han identificat els valors i creences propis de la comunitat on es parla la llengua estrangera.  
d) S'han identificat els aspectes socioprofessionals propis del sector, en qualsevol tipus de text.  
e) S'han aplicat els protocols i normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
Continguts:  
Anàlisi de missatges orals:  
- Comprensió de missatges professionals i quotidians:  
- Missatges directes, telefònics, radiofònics, gravats.  
- Terminologia específica del sector  
- Idees principals i secundàries.  
- Recursos gramaticals: Temps verbals, preposicions, phrasal verbs, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesi i especulacions, opinions i consells, persuasió i advertència.  
- Diferents accents de llengua oral.  
- Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, e-mail, burofax.  
- Terminologia específica del sector.  
- Idees principals i idees secundàries.  
- Recursos gramaticals: Temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals...  
  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
  
- Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: Temps verbals, preposicions, phrasal verbs, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesi i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
  
Manteniment i seguiment del discurs oral:   
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.   
  
- Entonació com a recurs de cohesió del text oral: ús dels patrons d'entonació.  
  
Emissió de textos escrits:  
- Expressió i emplenament de missatges i textos professionals i quotidians:  
- Currículum i suports telemàtics: fax, e-mail, burofax.  
- Terminologia específica del sector.  
- Idea principal i secundàries.  
- Recursos gramaticals: Temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat..  
- Have something done.  
- Nexes: although, even if, in spite of, despite, however, in contrast-  
- Derivació: sufixos per a formar adjectius i substantius.  
- Relacions temporals : anterioritat, posterioritat, simultaneïtat.  
  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió:  
- Exemplificació.  
- Conclusió i resum del discurs.  
- Ús dels signes de puntuació.  
  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
  
Orientacions pedagògiques:  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en anglés.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança-aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
  
- La identificació, anàlisi i procediments d'actuació davant de situacions imprevistes (queixes, reclamacions...), en anglés.  
Mòdul professional: Anglés Tècnic II-S  
Codi: CVOOO4  
Duració: 40 hores  
  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències o qualsevol altra eventualitat.  
d) S'han emprat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa de l'àmbit del sector i interpreta la informació de partida.  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.   
  
e) S'han redactat cartes d'agraïment a proveïdors i clients en anglés.  
f) S'han omplit documents d'incidències i reclamacions.   
  
g) S'ha rebut i remés correu electrònic i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o en uns altres propis dels països de llengua anglesa.  
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
  
g) S'ha inserit un currículum en una borsa de treball en anglés.  
  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes formes d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretat estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació de base en la relació empresarial, tant europea com mundial.  
  
Continguts:  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: Presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client. Conversació en llengua anglesa en l'àmbit de l'atenció al client.  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. formulació de disculpes en situacions delicades.  
- Planificació d'agendes: concertació, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
  
Formalització de documentació administrativa i comercial en anglés:  
- Interpretació de les condicions d'un contracte de compravenda.  
- Formalització de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació  
- La selecció i contractació del personal: Contractes de treball. Cartes de citació, admissió i rebuig en processos de selecció.   
- L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. organització de les tasques diàries.   
- Consulta de pàgines webs amb continguts econòmics en anglés amb informació rellevant per a l'empresa.  
  
Orientacions pedagògiques:  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en anglés.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança-aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...), en anglés.  
  
  
  
  
ANNEX V  
  
Espais mínims  
  
  
  
  
ANNEX VI  
  
Titulacions acadèmiques requerides per a la impartició dels mòduls professionals que conformen el títol   
en els centres de titularitat privada d'altres administracions diferents de l'educativa   
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
ANEXO VI  
  
Titulaciones académicas requeridas para la impartición de los módulos profesionales que conforman   
el título en los centros de titularidad privada, de otras administraciones distintas de la educativa   
  



Còpia Permalink ELI